Tlholo Goba Tlhagelelo?—Ke ka Baka La’ng re Swanetše go Belaela Tlhagelelo? | Bafsa ba a Botšiša
Alex o kgakanegong. Ka mehla o be a dutše a dumela go Modimo le go tlholo. Eupša lehono morutiši wa gagwe wa thutaphedi o ile a gapeletša gore taba ya tlhagelelo ke ya therešo, le gore e theilwe nyakišišong yeo e makatšago ya tša thutamahlale. Alex ga a nyake go fetoga lešilo. O phetha ka go ipotšiša gore, ‘ge e ba thutamahlale e kgonthišeditše gore taba ya tlhagelelo ke ya therešo, ke nna mang gore nka e ngangiša?’
Na o kile wa ba boemong bjo swanago? Mohlomongwe bophelong bja gago ka moka , o be o dumela seo Beibele e se bolelago ge e re: “Modimo o hlodile magodimo le lefase.” (Genesi 1:1) Lega go le bjalo, morago bjale batho ba leka go go kgodiša gore tlholo ga se taba ya therešo le gore taba ya tlhagelelo ke ya therešo. Na o swanetše go ba dumela? Ke ka baka la’ng re swanetše go belaela tlhagelelo?
Mabaka a mabedi a go belaela tlhagelelo
Dipotšišo tšeo re ka naganago ka tšona
Borathutamahlale ba na le dipono tše fapanego mabapi le tlhagelelo. Go sa šetšwe nywagasome yeo e fedilego go dirwa nyakišišo,borathutamahlale ba sa dutše ba hloka kwešišo ya tlhagelelo yeo ka moka ba tla dumelelanago le yona.
Seo o ka naganišišago ka sona: ge eba borathutamahlale ba sa dumelelane ka taba ya tlhagelelo—mola e le tšona ditsebi—na e ka ba phošo go belaela thuto e bjalo?—Psalme 10:4.
Seo o se dumelago ke sa bohlokwa. Mošemane yo a bitšwa Zachary o re: “Ge e ba bophelo bo tšweletše e le kotsi, gona maphelo a rena—le tšohle tše di lego legohleng—ga di na mohola.” O rerešitše, ge e ba tlhagelelo e be e le ya therešo, bophelo bo be bo ka se be le morero wa ka mo go sa felego. (1 Bakorinthe 15:32 ) Ka lehlakoreng le lengwe, ge e ba tlholo e le ya therešo, re ka hwetša dikarabo tše kgotsofatšago tša dipotšišo mabapi le morero wa bophelo le seo bokamoso bo se huperego—Jeremia 29:11.
Seo o ka naganišišago ka sona: ke bjang go tseba therešo mabapi le tlholo le tlhagelelo go ka dirago phapano bophelong bja gago?—Baheberu 11:1.
SEO SE BOLELWAGO: ‘Se sengwe le se sengwe mo legohleng se bile gona ka baka la mothuthupo o mogolo.’
Ke mang goba ke eng yeo e bakilego mothuthupo o mogolo?
Ke eng seo se kwagalago gakaone—gore dilo ka moka di fo ba gona goba gore dilo di dirilwe ke motho goba selo se sengwe?
SEO SE BOLELWAGO: ‘Batho ba tšwa diphoofolong.’
Ge e le gore batho ba tšwa diphoofolong—ka mohlala ge eba ba tšwa ditšhweneng—ke ka baka la’ng go na le phapano e kgolo ya bohlale le tsela ya go nagana magareng ga batho le ditšhwene tšeo? *
Ke ka baka la’ng le dilo tše bonolo kudu bophelong di raragane ka tsela e makatšago? *
SEO SE BOLELWAGO: ‘Tlhagelelo ke taba yeo e kgonthišeditšwego.’
Na motho yo a bolelago taba ye o nyakišišitše bohlatse bjo ka nnoši?
Ke batho ba bakae bao ba dumelago go thuto ya tlhagelelo e le ge ba boditšwe gore batho ka moka ba bohlale ba dumela go yona?
“Nagana motho a go botša gore go bile le mothuthupo o mogolo lefelong leo go gatišwago dipuku go lona gomme enke e gašantše mo mabotong le marulelong gomme se sa hlola puku e kgolo yeo e ngwadilwego ka bokgwari. Na o be o ka dumela seo? Gona na ga go makatše kudu go dumela gore selo se sengwe le se sengwe seo se rulagantšwego mo legohleng se bile gona ka baka la mothuthupo o mogolo?”
“Batho ba na le dika tše di fetago go fo kgona go iphelela. Ge e le gabotse, re hlokomela bao ba babjago le go thuša bao ba diilago. Re be re ka dira seo bjang ge thuto ya tlhagelelo ya gore bophelong go phologa feela bao ba kgonago go lebeletšana le mathata a boima mola bao ba palelwago ba ehwa e be e le therešo?”
“Ge e ba o be o sepela sethokgweng gomme wa bona ntlo e botse yeo e agilwego ka dikota, o ka nagana gore: ‘Se se kgahliša bjang! Dihlare di ka be di wele ka tsela e nepagetšego gore di kgone go aga ntlo ye’. le gatee! Seo ga se kwagale. Bjale ke ka baka la’ng re swanetše go dumela gore dilo tšohle legohleng di itletše fela?”
^ ser. 18 Ba bangwe ba ka bolela gore batho ba hlalefile kudu ka ge ba na le bjoko bjo bogolo go feta bja ditšhwene. Lega go le bjalo, go hwetša mabaka a bontšhago gore taba ye ga e na mothopo, bona poroutšha ya The Origin of Life—Five Questions Worth Asking, letlakala 28.
^ ser. 19 Bona poroutšha ya The Origin of Life—Five Questions Worth Asking, matlakala 8-12.
mailto:?body=Tlholo Goba Tlhagelelo?—Karolo 2: Ke ka Baka La’ng re Swanetše go Belaela Tlhagelelo?%0a%0ahttps%3A%2F%2Fwww.jw.org%2Ffinder%3Fdocid%3D502014265%26wtlocale%3DSE%26srcid=share⊂ject=Tlholo Goba Tlhagelelo?—Karolo 2: Ke ka Baka La’ng re Swanetše go Belaela Tlhagelelo?